
ОБЩИНА БУРГАС

До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: 
1. Одобряване на изменение на Подробен устройствен план – План за регулация и застрояване за УПИ ІХ-690 и ХІІ-690 в кв.18 по плана на ж.к. “Лазур“, гр. Бургас, ПИ с идентификатори 07079.607.576 и 07079.607.577 по КК на гр. Бургас.
УВАЖАЕМИ ОБЩИНСКИ СЪВЕТНИЦИ,
Със свое решение Общински съвет-Бургас, взето на заседание проведено на 29.11.2016г. по т.45, задължава общинска администрация да предприеме действия по процедиране на изменение на действащ ПУП-ПРЗ за УПИ IX-690 и УПИ XII-690, кв.18, по плана на ж.к. „Лазур“, ПИ с идентификатори 07079.607.576 и 07079.607.577 по КК, гр. Бургас в обществен интерес за осигуряване на градоустройствена основа за изграждане на детска градина.

Със Заповед №928/20.04.2017г. на Заместник-кмета на Община Бургас е разрешено да се изработи проект за изменение на ПУП-ПРЗ за УПИ IX-690, отреден „за жилищно строителство и КОО“, и УПИ XII-690, отреден за „за учебен център“, с което двата УПИ да се обединят в един нов общ УПИ ІХ, с отреждане „за детска градина“ и да се установят показатели за застрояване за УПИ, както следва: Плътност до 30%, Кинт до 0,6 и Озеленяване над 40%, съгласно изискванията на чл.40, ал.2 от Наредба №7 за Правила и нормативи за устройство на отделните видове територии и устройствени зони, като се предвиди запазване на съществуващата сграда и ново застрояване за задоволяване на обществените нужди от детска градина. 

Заповед №928/20.04.2017г. за изменение на ПУП-ПРЗ е обявена на заинтересуваните собственици по реда на чл.124б, ал.2 от ЗУТ. Видно от Акт за приключено обявяване от 10.07.17г. в законно установения срок са постъпили възражения с вх.№Z-29/10/16.06.17г. и вх.№Z-29/11/26.06.17г.  от директора на частна профилирана гимназия с изучаване на английски език „Британика“-Бургас.

Възраженията са разгледани на заседание на ОЕСУТ, проведено на 12.07.2017г.  и с Решение, обективирано в Протокол №20, по т.8 от дневния ред, са изпратени на Административен съд Бургас за произнасяне.

С определение №1674/11.08.2017г. на Административен съд Бургас, влязло в сила на 24.08.17г. са оставени без разглеждане становищата на частна профилирана гимназия с изучаване на английски език „Британика“-Бургас с №№Z-29/10/16.06.17г. и Z-29/11/16.06.17 срещу Заповед №928/20.04.17г. на Заместник-кмет „Строителство, инвестиции и регионално развитие на Община Бургас.

Съгласно действащ ОУП на гр. Бургас, одобрен с Решение №51-1/21.07.11г. на Общински съвет Бургас, УПИ IX-690 и УПИ XII-690, кв.18, по плана на ж.к. „Лазур“, ПИ с идентификатори съответно 07079.607.576 и 07079.607.577 по КК, гр. Бургас попадат в терен със самостоятелен устройствен режим Т47, предвиден за учебни дейности.

Съгласно действащ ПУП-ПРЗ, одобрен със Заповед №1366/04.08.2006г. на Заместник-кмета на Община Бургас, УПИ IX-690, кв.18, по плана на ж.к. „Лазур“, ПИ с идентификатор 07079.607.576 по КК, гр. Бургас е отреден „за жилищно строителство и КОО“, а УПИ XII-690, кв.18, по плана на ж.к. „Лазур“, ПИ с идентификатор 07079.607.577 по КК, гр. Бургас е отреден „за учебен център“.

Изготвен е служебно от главни експерти на Община Бургас проект за изменение на ПУП-ПРЗ за УПИ ІХ-690 и ХІІ-690  в кв.18 по плана на ж.к. “Лазур“, ПИ с идентификатори 07079.607.576 и 07079.607.577 по КК на гр. Бургас, с което се  предлага УПИ ІХ-690, отреден „за жилищно строителство и КОО“ и УПИ XII-690, отреден „за учебен център“ да се обединят в един нов общ УПИ ІХ, отреден за ПИ с проектен идентификатор 07079.607.622 по КК на гр. Бургас, отреден „за детска градина“, с предвидено в него свободно застрояване, при запазване на съществуващата сграда с установяване на  показатели за застрояване, посочени в плана в съответствие с нормата по чл.40 от Наредба №7 за Правила и нормативи за устройство на отделните видове територии и устройствени зони - за детска градина, както следва: Плътност до30%, Кинт до 0,6 и Озеленяване над 40% за осигуряване възможност за реализиране на обществени дейности на Община Бургас.

Проектът е изготвен в обем и съдържание, съгласно изискванията на Закона за устройство на територията, Наредба №8/14.06.2001г. за обема и съдържанието на устройствените планове и Наредба №7/22.12.2003г. за правила и нормативи за устройство на отделните територии и устройствени зони и даденото разрешение.

Проектът за изменение на ПУП-ПРЗ е обявен на заинтересуваните собственици по реда на чл.128, ал.3 и ал.5 от ЗУТ. Видно от Акт за приключено обявяване от 06.10.17г. в законно установения срок е постъпило едно възражение с вх.№Z-29/18/28.09.17г. и Z-29/19/28.09.17г. от директора на частна профилирана гимназия с изучаване на английски език „Британика“-Бургас.

Изготвеният проект ведно с постъпилото възражение са разгледани на заседание на ОЕСУТ, проведено на 25.10.2017г.  и с Решение, обективирано в Протокол №30, по т.5 от дневния ред, с което проектът е приет, а възражението от директора на частна профилирана гимназия с изучаване на английски език „Британика“-Бургас не е уважено.

Приложено е становище с изх.№ПД-2239/1/30.08.17г. от РИОСВ-Бургас, в което е указано че не е необходимо провеждане на процедура по реда на глава втора от Наредбата за ОС, планът не подлежи на регламентираните в глава шеста от ЗООС процедури по преценяване на необходимостта от извършване на ЕО и/или ОВОС, задължителна ЕО и/или ОВОС. Площта няма характеристика на пясъчни дюни.

Проектът за изменение на ПР с проект за изменение на КК е съгласуван с СГКК-Бургас и е приложено удостоверение за приемане на проект за изменение на кадастрална карта и кадастрални регистри с изх. № 25-44566/10.04.2018г. от СГКК-гр. Бургас за ПИ с идентификатори 07079.607.577 и 07079.607.576  по КК на гр. Бургас, ведно със скица-проект № 15-216170-10.04.2018г.

Предвид изложеното, на основание чл.21, ал.1, т.11 от ЗМСМА, чл.129, ал.1 във връзка с чл. 134, ал. 1, т. 2, и чл. 135, ал. 5 от ЗУТ, Протокол-решение №19/29.11.2016г. по т.45 на Общински съвет – Бургас, Заповед №928/20.04.2017г. на Заместник-кмета по „Строителство, инвестиции и регионално развитие“ на Община Бургас, Акт за приключено обявяване на заповед от 10.07.17г., Протокол-Решение №20/12.07.2017г. по т.8 от дневния ред на ОЕСУТ към Община Бургас, Определение №1674/11.08.2017г. на Административен съд Бургас,  Акт за приключено обявяване на проект от 06.10.17г., Протокол-Решение №30/25.10.2017г. по т.5 от дневния ред на ОЕСУТ към Община Бургас, Становище с изх.№ПД-2239/1/30.08.17г. от РИОСВ-Бургас и Удостоверение за приемане на проект за изменение на кадастрална карта и кадастрални регистри с изх. № 25-44566/10.04.2018г. от СГКК-гр. Бургас, предлагам Общински съвет Бургас да вземе следното:

Р Е Ш Е Н И Е:

1.
На основание чл.21, ал.1, т.8 и т.11 от ЗМСМА и чл.129, ал.1 във връзка с чл. 134, ал. 1, т. 2, и чл. 135, ал. 5 от ЗУТ във връзка с чл. 21, ал. 1 и ал.7 от ЗОС, Общински съвет Бургас одобрява изменение на  Подробен устройствен план – План за регулация и застрояване /ПУП-ПРЗ/ за УПИ ІХ-690 и ХІІ-690 в кв.18 по плана на ж.к.“Лазур“, гр. Бургас, ПИ с идентификатори 07079.607.576 и 07079.607.577 по КК на гр.Бургас, с което УПИ ІХ-690, отреден „за жилищно строителство и КОО“ и УПИ XII-690 отреден „за учебен център“ се обединяват в един нов общ УПИ ІХ, отреден за ПИ с проектен идентификатор 07079.607.622 по КК на гр. Бургас, с функционално отреждане „за детска градина“, с предвидено ново свободно застрояване, при запазване на съществуващата сграда, и с установяване на показатели за застрояване, по чл.40 от Наредба №7 за Правила и нормативи за устройство на отделните видове територии и устройствени зони - за детска градина, както следва: Плътност до 30%, Кинт до 0,6 и Озеленяване над 40%, описани в матрица и таблица, съгласно сините, червените, зелените, кафяви и черни линии и надписи върху плана, който е неразделна част от настоящото решение. 
Решението да се изпрати в 7-дневен срок за обнародване в „Държавен вестник“, по реда на чл.129, ал.1 от Закона за устройство на територията.

Решението подлежи на обжалване по реда на чл. 215, ал.4 от ЗУТ чрез Общински съвет Бургас пред Административен съд-гр. Бургас в 30-дневен срок от обнародването му.
Приложения: Протокол-решение №19/29.11.2016г. по т.45 на Общински съвет – Бургас, Заповед №928/20.04.2017г. на Заместник-кмета по „Строителство, инвестиции и регионално развитие“ на Община Бургас, Акт за приключено обявяване на заповед от 10.07.17г., Протокол-Решение №20/12.07.2017г. по т.8 от дневния ред на ОЕСУТ към Община Бургас, Определение №1674/11.08.2017г. на Административен съд Бургас,  Акт за приключено обявяване на проект от 06.10.17г., Протокол-Решение №30/25.10.2017г. по т.5 от дневния ред на ОЕСУТ към Община Бургас, Становище с изх.№ПД-2239/1/30.08.17г. от РИОСВ-Бургас и Удостоверение за приемане на проект за изменение на кадастрална карта и кадастрални регистри с изх. № 25-44566/10.04.2018г. от СГКК-гр. Бургас;
ДИМИТЪР НИКОЛОВ

Кмет на Община Бургас

